DA

E-001318/2021

Svar afgivet på Europa-Kommissionens vegne

af Janez Lenarčič

(28.5.2021)

Kommissionen har nultolerance over seksuel vold begået mod børn og er især opsat på at hjælpe børn i væbnede konflikter.

I overensstemmelse med EU-handlingsplanen om menneskerettigheder og demokrati[[1]](#footnote-1), EU-strategien for børns rettigheder[[2]](#footnote-2), EU's handlingsplan om kvinder, fred og sikkerhed[[3]](#footnote-3), EU's støtte af gennemførelsen af FN's Sikkerhedsråds resolution 1325[[4]](#footnote-4) og EU's strategi for en mere effektiv bekæmpelse af seksuelt misbrug af børn[[5]](#footnote-5) sætter Kommissionen fokus på beskyttelse af børn i sin humanitære bistand og udviklingsstøtte og således på bekæmpelse af alle former for vold mod børn.

Via sine partnere, herunder ikke-statslige organisationer, tildelte Kommissionen i 2020 næsten 93 mio. EUR til aktiviteter vedrørende beskyttelse af børn i humanitære sammenhænge. EU støtter også et projekt til 10 mio. EUR, der skal styrke mekanismer til beskyttelse af børn, herunder i konfliktramte lande, og er opsat på at styrke børnebeskyttelseskapaciteten i EU's delegationer[[6]](#footnote-6).

Kommissionen vil fortsat føre tilsyn og indsamle data opdelt efter køn og alder ved hjælp af sin humanitære køns- og aldersmarkør[[7]](#footnote-7).

Derudover vil EU øge indsatsen for at forebygge og håndtere alvorlige krænkelser af børn, der er berørt af væbnede konflikter, herunder gennem aktiviteter, der skal fremme overholdelsen af den humanitære folkeret.

Kommissionen vil fortsat bestræbe sig på at beskytte humanitære hjælpearbejderes sikkerhed i væbnede konflikter, så de kan fortsætte deres vigtige arbejde. I perioden fra marts til juni 2021 afholder den fire møder med stater og organisationer om emnet "sikring af humanitære hjælpearbejdere og medicinsk personales beskyttelse og sikkerhed i væbnede konflikter"[[8]](#footnote-8).

1. <https://ec.europa.eu/commission/presscorner/detail/da/IP_20_492> [↑](#footnote-ref-1)
2. <https://ec.europa.eu/commission/presscorner/detail/da/ip_21_1226> [↑](#footnote-ref-2)
3. <https://data.consilium.europa.eu/doc/document/ST-11031-2019-INIT/en/pdf> [↑](#footnote-ref-3)
4. [https://undocs.org/en/S/RES/1325(2000)](https://undocs.org/en/S/RES/1325%282000%29) [↑](#footnote-ref-4)
5. <https://eur-lex.europa.eu/legal-content/DA/TXT/?uri=COM:2020:607:FIN> [↑](#footnote-ref-5)
6. EIDHR/2020/416-442 "Joining Forces for Africa (JOFA) - protecting children during the COVID-19 crisis and beyond" gennemført af et konsortium bestående af 15 NGO'er (hovedansøgeren er Plan International Germany). [↑](#footnote-ref-6)
7. Anvendes siden 2014. [↑](#footnote-ref-7)
8. Møderækken arrangeres via Den Europæiske Unions delegation ved De Forenede Nationer. [↑](#footnote-ref-8)